**О б р а з л о ж е њ е**

Надзорни одбор Јавног предузећа за стамбене услуге ''Нишстан'' Ниш, је на седници одржаној дана 22.08.2019.године донео Одлуку о расподели добити по Извештају о пословању са финансијским извештајем за 2018.године, број 01-7258/3 од 22.08.2019. године и иста је достављена Градској управи Града Ниша, Секретаријату за имовинско правне послове, а у складу са чланом 22.Закона о јавним предузећима ("Службени гласник РС ", број 15/2016) и чланом 38. Одлуке о усклађивању пословања Јавног предузећа за стамбене услуге ''Нишстан'' Ниш са Законом о јавним предузећима („Службени лист Града Ниша“ број 135/2016, бр.39/2017 и 65/2018) .

Јавно предузеће за стамбене услуге ''Нишстан'' Ниш је у пословној 2018.године пословало са оствареним укупним приходима од 223.943.122 динара и укупним расходима од 211.020.477 динара из чега произилази добит из пословања у износу од 12.922.645 динара.По покрићу пореских расхода периода у износу од 12.922.645 динара, остварена је нето добит од 442.249 динара. Добит по финансијском извештају прокњижена је на нераспоређену добит, а усмерена је на увећање капитала, обзиром да је у претдходном периоду део губитка из ранијих година покривен управо на терет капитала.

Имајући у виду да на основу члана 29. став 2. Одлуке о буџету Града Ниша за 2019.годину („Службени лист Града Ниша“, број 118/2018 и 63/2019), Градско веће Града Ниша даје сагласност да се, ради обезбеђивања услова за континуирано обављање делатности од општег интереса, добит предузећа распореди на начин утврђен Одлуком Надзорног одбора број 01-7258/3 од 22.08.2019. године, Секретаријат за имовинско правне послове је сачинио нацрт решења као у диспозитиву.

СЕКРЕТАР СЕКРЕТАРИЈАТА ЗА

ИМОВИНСКО ПРАВНЕ ПОСЛОВЕ

Анђелија Стаменковић, дипл. правник